นายกรัฐมนตรี กำชับหน่วยงานที่เกี่ยวข้องให้ความช่วยเหลือผู้ประสบภัยแล้ง เน้นย้ำให้เร่งทำงานเชิงรุก อย่าปล่อยให้ประชาชนเดือดร้อน
นายกรัฐมนตรี กำชับหน่วยงานที่เกี่ยวข้องให้ความช่วยเหลือผู้ประสบภัยแล้ง เน้นย้ำให้เร่งทำงานเชิงรุก อย่าปล่อยให้ประชาชนเดือดร้อนนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบสถานการณ์ภัยแล้ง หลังประสบปัญหาฝนทิ้งช่วงติดต่อกันหลายเดือน พบว่า สถานการณ์ภัยแล้งขยายวงกว้างครอบคลุมหลายพื้นที่ โดย นายกรัฐมนตรีได้ติดตามสถานการณ์อย่างใกล้ชิด พร้อมสั่งการให้ทุกฝ่ายเตรียมรับมือสถานการณ์ไม่ว่าจะเป็นการขุดบ่อน้ำบาดาล หาแหล่งน้ำสำรอง ตั้งจุดแจกจ่ายน้ำประปา น้ำอุปโภค บริโภค ส่วนกรณีบ้านหนองกาว หมู่ 5 ตำบลนาเชือก อำเภอยางตลาด จังหวัดกาฬสินธุ์ ที่ประสบปัญหาขาดแคลนน้ำอุปโภค บริโภค นายกรัฐมนตรี ได้สั่งการให้สำนักทรัพยากรน้ำบาดาล เขต 4 ขอนแก่น ลงพื้นที่ติดตามข้อเท็จจริงและหาแนวทางการให้ความช่วยเหลือ จากรายงานเบื้องต้นพบว่า หมู่บ้านดังกล่าวมีน้ำดิบไม่เพียงพอ เนื่องจากภัยแล้งยาวนาน โดยสำนักทรัพยากรน้ำบาดาล เขต 4 ขอนแก่น ได้เร่งให้ความช่วยเหลือ ขุดเจาะบ่อน้ำบาดาลเพิ่มแล้วส่วนระยะยาวจะทำการสำรวจในรายละเอียดและหาแนวทางช่วยเหลืออย่างยั่งยืนต่อไปนายกรัฐมนตรี กำชับหน่วยงานที่เกี่ยวข้องให้ความช่วยเหลือผู้ประสบภัยแล้ง เน้นย้ำให้เร่งทำงานเชิงรุก อย่าปล่อยให้ประชาชนเดือดร้อน หากพบพื้นที่ใดขาดแคลนน้ำให้เร่งออกแจกจ่ายน้ำให้แก่ประชาชน เพื่อบรรเทาความเดือดร้อน พร้อมกับขอความร่วมมือประชาชนร่วมกันใช้น้ำอย่างประหยัด